**Centrul de Resurse și Angajament Ford susține cinci noi programe de antreprenoriat social pentru a sprijini comunitatea din Craiova**

**23 iunie, Craiova, Romania –** Ford România anunță astăzi cinci noi programe de antreprenoriat social care se vor dezvolta prin Centrul de Resurse și Angajament Ford Craiova (CRAF). Centrul, inaugurat în 2018, este un incubator social prin care studenții pot proiecta și lansa întreprinderi sociale durabile și inovatoare pentru a ajuta comunitatea locală.

CRAF este rezultatul colaborării dintre Ford Motor Company Fund, ramura filantropică a companiei, în parteneriat internațional cu GlobalGiving care acordă granturile, cu Asociația Pentru Educație SV Oltenia (EDUCOL), o organizație non-profit locală care urmărește să maximizeze oportunitățile de formare, dezvoltare și ocupare a forței de muncă pentru tineri și cu Primăria Municipiului Craiova, care oferă spații și sprijin continuu.

La fel ca în ultimii trei ani, EDUCOL a organizat o competiție între studenții de la diverse facultăți din cadrul Universității din Craiova. Adociația EDUCOL a oferit consiliere și mentorat pentru a ajuta studenții să își definească propunerile și să le prezinte spre analiză către organizație, Ford România, Ford Fund, Primăria Craiova și Asociația Studenților de la Universitatea din Craiova.

Cele cinci proiecte câștigătoare ale programului 2021-2022, selecționate pentru a primi subvenții cuprinse între 15.000 și 45.000 de dolari, mentorat continuu, spații de birouri în clădirea CRAF, acolo unde este cazul, precum și sesiuni de formare în domeniul *Design-thinking* susținute de Academia Antreprenorială Henry Ford din SUA, sunt:

* **Basecamp** –crearea unei tabere de fitness în aer liber, oferind forme alternative, recreaționale și eficiente de antrenament de grup pentru a contribui la îmbunătățirea sănătății și bunăstării comunității;
* **SmartEd** – vine în sprijinul elevilor pentru a-și îmbunătăți performanța școlară prin dezvoltarea unei platforme educaționale inovatoare online care să conecteze profesori, elevi și părinți;
* **Sedo (Services and Donations)** – crearea unei platforme online care interconectează oamenii ce au nevoie de anumite informații sau servicii cu cei care au capacitatea de a le furniza; și oferă, de asemenea, posibilitatea de a face donații;
* **Creastation** – un centru de programare pentru copiii și tinerii dornici să își dezvolte abilitățile de programare și imprimare 3D;
* **Clay Studio** – un centru artistic de prelucrare a argilei unde participanții își pot descoperi, valorifica și dezvolta abilitățile artistice și, de asemenea, pot conștientiza importanța reducerii utilizării materialelor plastice (prin crearea și utilizarea produselor ceramice);

**Leonardo-Geo Mănescu, Manager CRAF, Președinte EDUCOL**: “În această a patra competiție de antreprenoriat am înregistrat o dinamică pozitivă a numărului și calității aplicațiilor. Felicitări tuturor studenților pentru originalitatea și creativitatea proiectelor propuse. Vom continua să sprijinim studenții pentru a-și implementa ideile și pentru a servi comunitatea, ajutându-i să-și pună cunoștințele și viziunea în acțiune.”

**Cezar Spinu, Rectorul Universității din Craiova** a adăugat: „Universitatea din Craiova a dezvoltat o strategie antreprenorială pe termen lung. Studenții noștri și-au asumat roluri noi, descoperindu-și și valorificându-și potențialul. Răspunsul nostru la exodul intelectual este de a încuraja absolvenții motivați și orientați spre antreprenoriat, capitalizând ceea ce Centrul de Resurse și Angajament Ford Craiova le-a insuflat. ”

Cele cinci noi proiecte se vor alătura celorlalte paisprezece proiecte în curs din cadrul Centrului de Resurse și Angajament Ford, care au primit subvenții în anii precedenți: **EBiS Club** *-*hub și platformă de mobilitate pentru închirierea de scutere electrice; **EduMix 100** - Servicii de consultanță pentru învățarea mixtă, alfabetizarea digitală și crearea de conținut digital; **Furnix** -Centru de renovare și personalizare a elementelor de mobilier și cursuri de sculptură în lemn pentru copii; **Germiplants** -Sere pentru cultivarea, producerea și prelucrarea plantelor aromatice și medicinale; **Good Will -** Centru de artoterapie (dans, muzică, teatru, ateliere de pictură), care își propune să dezvolte creativitatea copiilor și tinerilor, facilitând incluziunea socială; **AgeleSS** - Recondiționarea obiectelor de încălțăminte pentru a le oferi la un preț accesibil; **ASKS** – Încurajarea mai multor tineri pentru orientarea spre o carieră în știință, tehnologie, inginerie și matematică; **GRENA** - Înființarea de sere pentru a contribui la creșterea randamentului culturilor, dezvoltarea de noi soiuri de plante adaptabile la schimbările climatice, sprijinind micii fermieri; **H4H** - Un centru de reabilitare care acoperă mai multe domenii medicale (kinetoterapie, logopedie, educație psihosocială); **NAO** - Un nou program software inovator pentru roboții NAO, care va asigura implicarea interactivă a copiilor cu autism în timpul sesiunilor de terapie; **MarCo**- Servicii de marketing și comunicare care sprijină ONG-urile axate pe comunitate; **EcOil-Cuv -** Colectarea uleiului alimentar uzat în vederea reciclării în săpun organic; **GoBike Craiova** - Centre de închiriere de biciclete, la un preț accesibil, pentru a stimula mobilitatea și un stil de viață sănătos; **Centrul de Asistență în Învățare pentru Școală și Societate** - Program afterschool conceput pentru integrarea copiilor din medii defavorizate, oferind cursuri de limbi străine.

Peste 100 de studenți vor lucra împreună la implementarea proiectelor din cadrul Centrului de Resurse și Angajament Ford. În timpul pandemiei de COVID-19, studenții voluntari s-au alăturat campaniilor de ajutor social, recoltând și donând peste 5.500 kg de legume, livrând alimente persoanelor în vârstă, producând echipament de protecție pentru personalul din prima linie și instalând, printr-un proiect pilot, un tunel de dezinfectare la spitalul local care ar putea ajuta la reducerea contaminarării și la relaxarea măsurilor, cadrele medicale putând astfel renunța la echipamentului de protecție.

“Acesta este primul meu an în rolul de evaluator și am fost foarte impresionată de propunerile detaliate de proiecte și de planurile de afaceri prezentate de echipele de studenți. Când a fost inaugurat CRAF i-ați putut vedea potențialul, dar acum, la patru ani distanță, se poate observa cu ușurință gama largă de activități comunitare desfășurate și oportunitățile viitoare identificate de studenți pentru a construi împreună o lume mai bună. Vă mulțumesc și felicitări tuturor echipelor”, a declarat **Josephine Payne, Președinte Ford România și Directorul Fabricii Ford din Craiova.**

**Dorel Berceanu, membru al Consiliului Local, în numele Primarului Craiovei**: “Încă am vie în memorie inaugurarea Centrului de Resurse și Angajament Ford și începutul colaborării noastre cu Ford Fund, Ford România și Educol. Suntem mândri că suntem implicați activ în sprijinirea studenților, a dezvoltării abilităților acestora și consolidării capacității lor de inserție pe piața muncii, în timp ce deservim comunitatea din Craiova. Apreciez în mod deosebit noțiunea de antreprenoriat social și le doresc studenților noștri mult succes.”

Printre activitățile recente ale Ford Motor Company Fund din România se numără și deschiderea unui centru public de vaccinare COVID-19 pentru comunitatea din Craiova. Centrul, situat lângă Poarta 3 la intrarea în fabrica Ford din Craiova, este deschis de luni până duminică, de la 08:00 la 20:00 pentru o perioadă estimată de șase luni.

# # #

***Despre Ford Motor Company Fund***

*În calitate de latură filantropică a Ford Motor Company, misiunea Ford Fund este de a consolida și de a ajuta la îmbunătățirea condițiilor de viață ale comunitățile locale. Lucrând cu dealeri și cu parteneri non-profit din 63 de țări, oferim acces la oportunități și resurse care ajută oamenii să-și atingă potențialul real. Începând cu 1949, Ford Fund a investit peste 2 miliarde de dolari în programe care care susțin educația, promovează conducerea în condiții de siguranță, transformă viața comunităților și încurajează voluntariatul angajaților. Pentru mai multe informații, vizitați www.fordfund.org sau urmăriți @FordFund pe Facebook, Instagram și Twitter*

***Despre GlobalGiving***

*GlobalGiving conectează organizațiile non-profit, donatorii și companiile din aproape fiecare țară din lume pentru a accelera schimbarea condusă de comunitate. Ajutăm organizațiile non-profit să acceseze finanțare, instrumente de formare și sprijinul de care au nevoie pentru a-și servi comunitățile. Începând cu 2002, comunitatea GlobalGiving a strâns aproape 500 de milioane de dolari de la mai mult de 1 milion de donatori pentru aproximativ 27,000 de proiecte în peste 170 de țări. Fiecare dintre organizațiile de pe GlobalGiving.org sunt organizații verificate, care oferă actualizări regulate despre modul în care sunt folosite donațiile. Aflați mai multe la www.globalgiving.org.*

# # #

***Despre Ford Motor Company***

*Ford Motor Company (NYSE: F) este o companie globală cu sediul la Dearborn, Michigan. Compania proiectează, produce, comercializează și furnizează o gamă completă de mașini Ford, camioane, SUV-uri, vehicule electrificate și vehicule de lux Lincoln, furnizează servicii financiare prin Ford Motor Credit Company și preia poziții de conducere în electrificare; soluții de mobilitate, inclusiv servicii de auto-conducere; și servicii conectate. Ford numără aproximativ 190.000 de angajați în întreaga lume. Pentru mai multe informații privind Ford, produsele sale globale sau Ford Motor Credit Company, accesați www.corporate.ford.com.*

***Ford Europa*** *este responsabilă pentru producerea, vânzarea și service-ul vehiculelor marca Ford pe 50 de piețe individuale și are aproximativ 46.000 de angajați la fabricile sale deținute în totalitate și în întreprinderile mixte consolidate și aproximativ 61.000 de persoane atunci când sunt incluse afaceri neconsolidate. În plus față de Ford Motor Credit Company, operațiunile Ford Europe includ Divizia de Servicii Clienți Ford și 19 unități de producție (12 unități deținute integral și șapte unități neconsolidate de asociere în participație). Primele mașini Ford au fost expediate în Europa în anul 1903 - în același an a fost înființată Ford Motor Company. Producția europeană a început în 1911.*

|  |  |  |  |  |
| --- | --- | --- | --- | --- |
| |  |  | | --- | --- | | **Contact**: | Ana Maria Timiș | |  | Communications & Public Affairs Manager  Ford Romania [atimis](mailto:atimis)@ford.com | |